open-index/open-wikipedia-markdown huggingface dataset:
Europebet

**Europebet** — ქართული გემბლინგ კომპანია, რომელიც დაარსდა 2010 წლის ნოემბერში. 

2015 წლის ივნისში 100%-იანი მართვის უფლებით, ევროპაბეთი მილიონ 50 მილიონი დოლარის სანაცვლოდ შეიძინა შვედურმა საერთაშორისო კომპანია Bettson Group-მა. Bettson Group-ის განცხადებით 35 მილიონი აშშ დოლარის ინვესტირება 1 წლის შემდგომ მოხდება იმ პირობით, თუ სათამაშო რეგულაციები არ შეიცვლება.

2014 წლიდან ევროპაბეთის მინი ფეხბურთის გუნდი მონაწილეობას იღებს ბიზნეს ჩემპიონთა ლიგაზე. გუნდი ზედიზედ 3 წლის განმავლობაში ტურნირის ფინალისტია. 

2015 წელს ევროპაბეთის პოკერ რუმები მსოფლიოს ერთ-ერთი უმსხვილესი ტურნირის WPT (World Poker Tour) მასპინძელი გახდა. WPT ტურნირებში მონაწილეობა 500-ზე მეტმა მოთამაშემ მიიღო. WPT ტურნირის საერთო საპრიზო ფონდმა 200 ათასი დოლარი შეადგინა.

2016 წელს ევროპაბეთმა ნარდის საერთაშორისო ტურნირს „Backgammon World Cup“-ს უმასპინძლა. ტურნირი ევროპაბეთსა და „Backgammon Club“-ის ორგანიზატორობით ჩატარდა და საპრიზო ფონდი 120 ათასი დოლარი იყო.

ევროპაბეთის პარტნიორები არიან: SB Betting, Betradar, Nsoft, Betgenius, Evolution gaming, GCompany, EGT, NetEnt, Novomatic, Yggdrasil, Igrosoft, iSofBet, Pragmatic, Play’n GO, Playson, Endorphina და QuickFire.

## რესურსები ინტერნეტში 
* 
* 
* popsport-ის ოფიციალური საიტი
*popmusic-ის ოფიციალური საიტი 

## სქოლიო 
კატეგორია:2010 წელს დაარსებული ქართული კომპანიები
კატეგორია:აზარტული თამაშების კომპანიები
კატეგორია:აზარტული თამაშების საიტები
კატეგორია:ონლაინ კაზინოები
კატეგორია:ბუკმეიკერები
ათას ერთი ღამე (ბალეტი)

**ათას ერთი ღამე** () — ორ მოქმედებიანი ბალეტი. დაწერილია 1979 წელს. ლიბრეტოს ავტორები არიან მაქსუდ და რუსტამ იბრაგიმბვეგოვები. აზერბაიჯანელი კომპოზიტორის ფიქრეთ ამიროვის მუსიკაზე. ოპერის ლიბრეტო დაწერილია ბალეტ „ათას ერთი ღამის“ მოტივებზე.

ოპერის პრემიერა გაიმართა აზერბაიჯანის სახელმწიფო აკადემიური ოპერისა და ბალეტის თეატრის სცენაზე 1979 წელს. 1980 წელს ოპერა დაიდგა ვორონეჟის თეატრისა და ბალეტის თეატრის სცენაზე, სადაც უწყვეტლივ დღემდე მიმდინარეობს. 1984 წლის მარტში სპექტაკლის პრემიერა გაიმართა ხარკოვის ოპერისა და ბალეტის აკადემიურ თეატრში. 1999 წელს ოპერა დაიდგა კრასნოდარის სახელმწიფო ოპერისა და ბალეტის თეატრში. კრასნოიარსკის სახელმწიფო ოპერისა და ბალეტის სახელმწიფო თეატრში.

ბალეტს საფუძვლად ჩაეყარა პოპულარული მოთხრობა“ მოთხრობა დედოფალ შაჰრიარზე“. ბალეტში ასევე აისახა სხვა ნაწარმოებების სიუჟეტებიც — სინდბად - მეზღვაურის თავგადასავლები, რუხი ჩიტი, ალადინი და პრინცესა ბიუდური, ალი-ბაბა და ორმოცი ყაჩაღი.

ამ ოპერის შექმნისათვის კომპოზიტორი ფიქრეთ ამიროვი დაჯილდოვებულ იქნა სსრკ-ს სახელმწიფო პრემიით 1980 წელს.

## სქოლიო
კატეგორია:აზერბაიჯანული კულტურა
ტროპიკული ქარიშხალი გაბრიელა (2007)

**გაბრიელას ტროპიკული ქარიშხალი** — ქარიშხალი, რომელიც მოძრაობდა ჩრდილო-აღმოსავლეთით კაროლინას მიმართულებით, მანამ სანამ ზღვას გადაკვეთდა. ეს იყო 2007 წლის ატლანტიკური ქარიშხლის სეზონის მეშვიდე სახელი. გაბრიელი 8 სექტემბერს სუბტროპიკული ციკლონის სახით ჩამოყალიბდა, სამხრეთ ქეიფ ლუქაუთიდან, ჩრდილოეთ კაროლინა, 625 კილომეტრის მოშორებით. 9 სექტემბერს გაბრიელამ კაროლინის ჩრდილოეთ ნაწილში მეწყერი გამოიწვია. ჩრდილოეთისკენ მიმავალმა ქარიშხალმა მალევე  დაიწყო შესუსტება და 11 სექტემბერს იმდენად დაუძლურდა, რომ გაქრა. შტორმმა მეწყერის ტერიტორიაზე ძალიან დიდი რაოდენობით ნალექი დატოვა, ხოლო სხვა ადგილებში კი შედარებით ცოტა. სრული დაზიანება უმნიშვნელო იყო და არც ვინმე გარდაცვლილა. 

## ისტორია 
მინი|შტორმის მიმართულება
2 სექტემბერს სიკვდილის ცივი ფრონტი გადავიდა ჯორჯიის სანაპიროსკენ, დატოვა ღრუბლიანი და წვიმიანი არეალი, რომელიც ნელ-ნელა აღმოსავლეთისკენ მიიწევდა. ეს არეალი ნელ-ნელა ყალიბდებოდა და 4 სექტემბერს, გვიან ღამით, სისტემის ცენტრალურ ნაწილში ძალიან ძლიერი ჭექა-ქუხილი წარმოიქმნა. 5 სექტემბერს, Hurricane Hunters-ის თვითმფრინავი იტყობინებოდა, რომ სისტემა ჯერ არც ტროპიკული ან სუბტროპიკულ ციკლონად არ გადაქცეულა. ამ პროცესში წარმოიქმნა ქარის მასები, რომელმაც ქარიშხლის გაძლიერებას ხელი შეუშალა.

ამის გამო ქარიშხალმა გაძლიერება და ჩამოყალიბება დაიწყო ჩრდილოეთ კაროლინასა და ბერმუდას შორის. შტორმმა სვლა ჩრდილო-დასავლეთის მიმართულებით დაიწყო. 7 სექტემბერს, მისი ცენტრი კიდევ უფრო გაძლიერდა. 8 სექტემბერს, National Hurricane Center-მა ქარიშხალს სუბტროპიკული შტორმის, გაბრიელას, სახელი უწოდა.  ამ მომენტში გაბრიელა 625 კილომეტრის მოშორებით იყო ჩრდილოეთ კაროლინადან.

სუბტროპიკულ ციკლონად ქცევის შემდეგ, გაბრიელას აღმოჩნდა ისეთ არეალში, რომელსაც ჩრდილოეთიდან ცივი ჰაერის მასები, სამხრეთიდან მშარი ჰაერის მასები, დასავლეთიდან ქარი ერტყმოდა, ხოლო შტორმის მოძრაობის ადგილას კი წყლის ტემპერატურა დაბალი იყო. და მიმოქცევა უფრო მეტად ორგანიზებული გახდა.

მოგვიანებით, წვიმის მასამ გადაიღო, მან დატოვა დაბალი წნევის მქონე ცენტრალური სისტემა, რომელიც ჭექა-ქუხილისგან საკმაოდ მოშორებით იყო. ტროპიკული შტორმი რომ გაძლიერებულიყო, ცენტრალური  და ჭექა-ქუხილის არეალები ერთმანეთში უნდა არეულიყვნენ და გაერთიანებულიყვნენ. მოგვიანებით შტორმი უფრო გაძლიერდა და 7 სექტემბერს მას გაბრიელას ტროპიკული შტორმი უწოდეს. ამ მომენტში ის ჩრდილოეთ კაროლინადან 300 კილომეტრში იმყოფებოდა. 

როდესაც ქარიშხალმა ყურის დინებისკენ გადაინაცვლა ის ნელ-ნელა შესუსტდა, ამან საშუალება მისცა ჭექა-ქუხილს, რომ მალევე ჩამოყალიბებულიყო ცენტრალურ ნაწილში. დაახლოებით 15:45 UTC-ზე ტროპიკულმა შტორმმა გაბრიელმა ჩრდილოეთ კაროლინის სანაპიროს დიდი ზიანი მიაყენა. მისი ქარის სიჩქარე დაახლოებით 95კმ/სთ იყო. ქარიშხალმა ჩრდილოეთით და ჩრდილო-აღმოსავლეთით იწყო სვლა და 10 სექტემბერს ოკეანეში დაბრუნდა. 11 სექტემბრის შუადღეს გაბრიელას ნაკადი სამხრეთ კანადასთან განადგურდა. მეორე დღის დასაწყისში გაბრიელას ტროპიკული შტორმის ნარჩენები სხვა ჰაერის ცივმა ტალღამ შთანთქა.

## სქოლიო
კატეგორია:ბუნებრივი მოვლენები
კატეგორია:ბუნებრივი კატასტროფები
სამოსა (კერძი)

მინი|სამოსა ჩატნით და მწვანე ჩილეთი
**სამოსა** (; sanbosag) — შემწვარი ან გამომცხვარი ცომი შიგთავსით (ცხარე კარტოფილი, ხახვი, ბარდა, ოსპი, ხორცი, ქათამი). ზომა და ფორმა განსხვავებულია, თუმცა მეტად გავრცელებულია სამკუთხედისებური. ხშირად სოუსთან ერთად მიირთმევენ. სამოსა ინდოეთის სუბკონტინენტზე, სამხრეთ-აღმოსავლეთში, ცენტრალურ და სამხრეთ-დასავლეთ ევროპაში, არავიულ ნახევარკუნძულზე, ხმელთაშუა ზღვის სანაპიროზე, აფრიკის ჩრდილოეთსა და სამხრეთ ნაწილებშია პოპულარული.

სავარაუდოდ კერძი ცენტრალურ აზიაში გაჩნდა (ცნობილი როგორც სამსა), სადღაც X საუკუნეში. სამოსას მოიხსენიებენ ირანელი ისტორიკოსის ბეიჰაკის ნამუშევარში (995—1077). სამოსა ინდოეთში XIII საუკუნიდან გახდა ცნობილი და მეზობელ ქვეყნებში ვაჭრების მიერ იქნა გატანილი. არსებობს მრავალი რეგიონალური ვერსია იმავე კერძის სხვადასხვა სახელწოდებით.

## რესურსები ინტერნეტში
## სქოლიო
კატეგორია:კერძები
თქმულება ნასიმიზე

**თქმულება ნასიმიზე** () — აზერბაიჯანელი კომპოზიტორის ფიქრეთ ამიროვის ქორეოგრაფიული პოემა, ერთმოქმედებიანი ბალეტი, რომელიც დაწერილ იქნა 1973 წელს. ლიბრეტოს ავტორია ანარი. 

ნაწარმოები დაიწერა ნასიმის 600 წლის იუბილესთან დაკავშირებით. თავდაპირველად ქორეოგრაფიული მნაწარმოები დაწერილ იქნა სიმფონიური ორკესტრის, ქალთა გუნდის, ტენორისა და ბალეტის დასისთვის. მოგვიანებით ავტორმა შექმნა საორკესტო რედაქცია ბალეტისთვის. ბალეტის პირველი წარმოდგენა გაიმართა ბაქოს ოპერისა და ბალეტის თეატრის სცენაზე.

## სქოლიო
კატეგორია:აზერბაიჯანული კულტურა
საათლის მეჩეთი

**საათლის მეჩეთი** () — მეჩეთი ქალაქ შუშის უბანში. აშენებდა აზერბაიჯანელი ხუროთმოძღვრის სეფი ხან ყარაბაღელის საათლის მეჩეთი მიეკუთვნება შუშის ბრტყელი ფასადის მეჩეთების რიცხვს, რომელსაც გააჩნია ასიმეტრიული შესასვლელი.

## სქოლიო
კატეგორია:აზერბაიჯანის მეჩეთები
ყარაბაღ-ნამე (ოპერა)

**ყარაბაღ-ნამე** () — აზერბაიჯანის სახალხო არტისტის, კომპოზიტორ ფრანგიზ ალი-ზადეს ოპერა, შექმნილი ნარგიზ ფაშაევას ლიბრეტოზე. ოპერის პრემიერა გაიმართა აზერბაიჯანის სახელმწიფო აკადემიური ოპერისა და ბალეტის თეატრის სცენაზე 2007 წლის 15 დეკემბერს.

ოპერის შექმნის ინიციატორად გამოვიდა მსტისლავ როსტროპოვიჩი. მან შესთავაზა კომპოზიტორ ფრანგიზ ალი-ზადეს ოპერის შექმნა ყარაბაღის კონფლიქტის თემაზე. მსტისლავ როსტროპოვიჩს სურდა ედირიჟორა ოპერის პრემიერაზე, მაგრამ ვერ მოესწრო მას. ფრანგიზ ალი-ზადემ მოაწყო ოპერის საზოგადოებრივი ჩვენება როსტროპოვიჩის სახელობის ფესტივალზე.

## სქოლიო
კატეგორია:აზერბაიჯანი
კატეგორია:ოპერები
თომას ბეკეტი

[მინი|250პქ|თომას ბეკეტი [კენტერბერის კათედრალის ვიტრაჟზე]]
**თომას ბეკეტი** (; დ. 21 დეკემბერი, 1119 (ან 1120), ლონდონი, ინგლისის სამეფო — გ. 29 დეკემბერი, 1170, კენტერბერის კათედრალი) — კენტერბერის არქიეპისკოპოსი 1162 წლიდან გარდაცვალებამდე. იგი რომის კათოლიკური ეკლესიისა და ანგლიკანური საზოგადოების წმინდანია. რომის პაპის მხარდაჭერით ებრძოდა ინგლისის მეფეს, ჰენრი II-ს, რომელსაც ინგლისის სამეფო ძლიერების შესუსტებისა და ეკლესიის უფლებებისა და პრივილეგიების გაზრდის გამო დაუპირისპირდა. მოკლეს მეფის მომხრეებმა, პირდაპირ ტაძარში. სიკვდილის შემდეგ მისი კანონიზაცია პაპმა ალექსანდრე III-მ მოახდინა.

## ლიტერატურა 
* Barlow, Frank (1986). Thomas Becket. Berkeley, CA: University of California Press. ISBN 0-520-07175-1.

## რესურსები ინტერნეტში
კატეგორია:დაბადებული 1119
კატეგორია:დაბადებული 21 დეკემბერი
კატეგორია:გარდაცვლილი 29 დეკემბერი
კატეგორია:გარდაცვლილი 1170
კატეგორია:კენტერბერის ეპისკოპოსები
კატეგორია:დაბადებული 1120
კატეგორია:ლონდონში დაბადებულები
მოლა ნასრედინი

**მოლა ნასრედინი** () — ყოველკვირეული აზერბაიჯანული ილუსტრირებული სატირისტული ჟურნალი, გამოიცემოდა ტფილისში (1906—1914, 1917), თავრიზში (1921) და ბაქოში (1922—1931). 

## ისტორია 
25 წლის განმავლობაში გამოიცა 748 ჟურნალი (340 — ტიფლისში, 8 — თავრიზში და 400 — ბაქოში). ჟურნალი დაფუძნდა ჯალილ მამედყულიზადეს მიერ ტფილისში 1906 წელს. ჟურნალი გამოდიოდა 1912 წლის მარტამდე. 1913 წლის იანვარს ჟურნალის გამოცემა აღდგა, ხოლო 1914 წლის ოქტომბერში ჟურნალი დაიხურა. ჟურნალი მოლა ნასრედინის სახელით გამოთქვამდა მუშათა მოძრაობის იდეებს და 1905-1907 წლის რევოლუციურ აზრებს. ფართოდ იყო გავრცელებული მთელს ახლო აღმოსავლეთში და დიდ გავლენას ახდენდა დემოკრატიული ბეჭდვის ჩამოყალიბებაში. ჟურნალი მოუწოდებდა მუშა კლასს ბრძოლისაკენ და თავიანთი კანონიერი უფლებების დაცვისაკენ, გამოდიოდა ფეოდალურ-პატრიარქალური წესწყობილების წინააღმდეგ. 1917 წელს ჟურნალის გამოცემა აღდგა, ხოლო იმავე წელს დახურულ იქნა ცენზურის მიერ.

## სქოლიო
კატეგორია:ყოველკვირეული ჟურნალები
კატეგორია:გაუქმებული ჟურნალები
კატეგორია:თბილისის კულტურა
მიქაელ ჩამჩიანი

**მიქაელ ჩამჩიანი** (; დ. 15 დეკემბერი [ძვ. სტ. 4 დეკემბერი], 1738, კონსტანტინოპოლი — გ. 12 დეკემბერი [ძვ. სტ. 30 ნოემბერი], 1823, იქვე) — სომეხი ისტორიკოსი და ფილოლოგი, 1760 წლიდან სწავლობდა ვენეციაში. იქვე გახდა მხითარისტების კონგრეგაციის წევრი. ქადაგებდა კათოლიკობას ახლო აღმოსავლეთის სომხებს შორის. მიქაელ ჩამჩიანის შრომებმა „სომხური ენის გრამატიკა“ (1779) და „სომხეთის ისტორია“ (ტ. 1–3, ვენეცია, 1784–1786), მნიშვნელოვანი როლი ითამაშა სომეხი ხალხის სულიერ კონსოლიდაციასა და ძველი სომხური ენის (გრაბარის) აღორძინებაში. იგი ქვეყნის ისტორიას განიხილავდა სომხური ეკლესიის ისტორიასთან, სიტყვიერებასთან და კულტურასთან კავშირში. ჩამჩიანის მსოფლმხედველობის ისტორიული შეზღუდულობის მიუხედავად მის ნაშრომებს დღემდე არ დაუკარგავთ მნიშვნელობა.

## ლიტერატურა 
## სქოლიო 
კატეგორია:სომეხი ისტორიკოსები
კატეგორია:სომეხი ფილოლოგები
კატეგორია:სტამბოლში დაბადებულები
ყარაჩიმანი

სომხეთში მდებარე ქალაქის აღსანიშნავად, იხილეთ დიცმაირი

**ყარაჩიმანი** () — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. 

## რესურსები ინტერნეტში
*

## სქოლიო
კატეგორია:ზანგილანის რაიონის სოფლები
ბიჰევიორისტული გეოგრაფია

**ბიჰევიორისტული გეოგრაფია**, **ქცევის გეოგრაფია** () — საზოგადოებრივი გეოგრაფიის დარგი, რომელიც ადამიანის ქცევაში შეისწავლის ტერიტორიულ სხვაობას და მის ორიენტაციას სივრცეში. როგორც წესი, ატარებს კვლევას მიკროდონეზე, მაგალითად, ქალაქი, მცირე ადმინისტრაციულ-ტერიტორიული ერთეული და სხვა; მჭიდროდ არის დაკავშირებული საზოგადოებრივი გეოგრაფიის სხვადასხვა მიმართულებებთან, მათ შორის ეკონომიკურ გეოგრაფიასთან, სოციალურ გეოგრაფიასთან და კულტურის გეოგრაფიასთან. ფოკუსირებულია კოგნიტურ პროცესებზე. 

ბიჰევიორისტული გეოგრაფია წარმოიქმნა აშშ-ში 1960-იან წლებში გეოგრაფიაში ქცევის ფსიქოლოგიის (სქემა „სტიმული – რეაქცია“) ფართოდ შეჭრის შედეგად. ბიჰევიორისტული გეოგრაფიის ჩამოყალიბებაში მნიშვნელოვან ფაქტორად იქცა გეოგრაფიაში უფრო ადრეული სივრცული ანალიზის სკოლის კრიტიკა ადამიანის ქცევის ფსიქოლოგიური ასპექტების არასაკმარისი აღრიცხვის გამო. ბიჰევიორისტული გეოგრაფია ჩამოყალიბდა როგორც დამოუკიდებელი სამეცნიერო, სასწავლო და კონსტრუქციული დისციპლინა. იგი წარმოიქმნა როგორ გეოგრაფთა პასუხი საზოგადოების კითხვებზე, რომელიც დაკავშირებული იყო ადამიანის ყოფიერების ახალი სივრცეების აღქმის ცდასთან. 

ბიჰევიორისტული გეოგრაფიის წამყვანი წარმომადგენლები არიან: ჯონ რობერტ გოლდი, რეჯინალდ გოლეჯი, პიტერ რობინ გულდი, დევიდ სტი, როჯერ დაუნზი და სხვა. ბიჰევიორისტული გეოგრაფიის ნაშრომებში მეტად ფართოდ გამოიყენება ტერიტორიის ინდივიდუალური აღქმის მეთოდი (მაგ., კოგნიტური რუკების შედგენა), ამ აღქმის სპეციფიკა განიხილება როგორც ადამიანის სივრცული ქცევის საფუძვლის ფორმირება. მეთოდური თვალსაზრისით, ბიჰევიორისტულ გეოგრაფიასთან ყველაზე უფრო ახლოს დგას ადამიანის გადაადგილების დღე-ღამის, ერთი კვირისა და სხვათა ტრაექტორიის შესწავლა (შვედი გეოგრაფის ტორსტენ ჰეგერსტრანდის ეგრეთ წოდებული დროებითი გეოგრაფია). 

მას შემდეგ, რაც 1960-იან წლებში ფსიქოლოგიაში კოგნიტურმა ფსიქოლოგიამ განდევნა ქცევითი მიმართულება, ბიჰევიორისტულმა გეოგრაფიამ დაკარგა თავისი მეთოდოლოგიური ბაზა და XX საუკუნის ბოლოს ადგილი დაუთმო კოგნიტურ გეოგრაფიას. ამასთან, პარალელურად ბიჰევიორისტული გეოგრაფია ჰუმანისტური გეოგრაფიის წარმომადგენლების მხრიდან ექვემდებარებოდა კრიტიკას ადამიანის მიერ სივრცის სუბიექტური გააზრების ფორმალიზებული შესწავლის გამო. ამჟამად, ბიჰევიორისტულ გეოგრაფიასთან ახლოს მდგომი კვლევები ტარდება გეოინფორმაციული სისტემების ფორმირებისას, მაგ., გადაწყვეტილების მიღების მექანიზმის შესწავლა მარშრუტის არჩევის დროს.

## ლიტერატურა
* Environmental perception and behavior / Ed. by D. Lowenthal. Chi., 1967;
* Häger­strand T. Space, time and human conditions // Dynamic allocation of urban space / Ed. by A. Karl­qvist a. o. Lexington, 1975; 
* idem. Sur­vival and arena // Human activity and time geography / Ed. by T. Carlstein a. o. N. Y., 1978;
* idem. Time geography: focus on the corporeality of man, society and environment // The science and praxis of complexity. Tokyo, 1985;
* Bun­ting T. E., Guelke L. Behavioral and perception geo­graphy: A critical appraisal // Annals of the Association of American Geographers. 1979. Vol. 69. № 3.

 

კატეგორია:საზოგადოებრივი გეოგრაფია
კატეგორია:ბიჰევიორიზმი
ომის სახე

**ომის სახე** () — ესპანელი სიურეალისტი მხატვრის სალვადორ დალის ნახატი, შესრულებული 1940 წელს ზეთს საღებვებით ტილოზე. ნამუშევარზე დალი ცხოვრების რთულ პერიედში, კალიფორნიაში ცხოვრებისას მუშაობდა.

ის ტრავმა და ინსპირაცია, რაც დალიმ ომის პერიოდში მიიღო, თან გასდევს მის შემოქმედებას. დალი მიიჩნევდა, რომ მისი მხატვრული, არტისტული ხედვა ომის მუდმივი მოლოდინის შედეგი იყო. ნამუშევარი შესრულებულია მეორე მსოფლიო ომსა და ესპანეთის სამოქალაქო ომს შორის პერიოდში.

ნახატზე გამოსახულია სახე, თავი ტანის გარეში, რომელიც ბარენის უდაბლოს გაჰყურებს. სახე გახრწნილია და ერთი შეხედვით ნამდვილად გვამს ჰგავს, რაც ნახატს საზარელს ხდის. თვალებსა და პირში გამოსახულია იდენტური სახეები, იგივე მეორდება მათ შემთხვევშიც, რაც განსაკუთრებულ ეფექტს ქმნის. მნახველს ექმნება შთაბეჭდილება, რომ ეს სცენა დაუსრულებელია. დიდი სახეს ირგვლივ გველები ესევიან. მარჯვენა ქვედა კუთხეში შეიმჩნევა ხელის ანაბეჭდი, რომელიც დალის მტკიცებით მისი მარცხენა ხელია.

## რესურსები ინტერნეტში
*dali-gallery.com 

კატეგორია:სალვადორ დალის ნახატები
კატეგორია:სიურრეალიზმი
59 (რიცხვი)

**ორმოცდაცხრამეტი** — ორმოცდამეცხრამეტე ნატურალური რიცხვი. არის ორმოცდათვრამეტის მომდევნო და სამოცის წინამდგომი. აღინიშნება სიმბოლოთი **59**. 59 არის კენტი და მარტივი რიცხვი. სიტყვა „ორმოცდაცხრამეტი“ რთული შედგენილობისაა და მისი პირვანდელი ვარიანტია ორი ოცი და ათ-ცხრა-მეტი (იგულისხმება ორმოცდაათზე ცხრა ერთეულით მეტი).
## რესურსები ინტერნეტში
* Prime Curios! 59 from the Prime Pages

კატეგორია:რიცხვები
ამერიკის აღმოჩენა ქრისტეფორე კოლუმბის მიერ

**ამერიკის აღმოჩენა ქრისტეფორე კოლუმბის მიერ** — ესპანელი სიურეალისტი მხატვრის, სალვადორ დალის ნახატი, რომლის ხატვაც დაიწყო 1958 წელს და დაასრულა 1959 წელს.

## აღწერა
ეს ნამუშევარი არის დალის თვალით დანახული ესპანეთის ამბიციური გამოხატულება. ის აერთიანებს ესპანეთის რელიგიას, ხელოვნებას და მითს ერთ მთლიანობაში. კოლუმბის ციკლის დროს ჰანტინგ ჰარფორდმა გამოისყიდა ნამუშევარი, რათა ის შეეწირა დალის მუზეუმის გალერეასთვის, რომელიც ნიუ-იორკის თანამედროვე ხელოვნების გალერეაში მდებარეობს. იმ დროს ზოგიერთი კატალონიელი ისტორიკოსი ამტკიცებდა, რომ კოლუმბი სინამდვილეში არა იტალიელი, არამედ კატალონიელი იყო. ეს ფაქტი აქტუალური იყო რადგანაც დალი ესპანეთის სწორედ ამ რეგიონიდან იყო.

ეს ფერწერული ნამუშევარი ეძღვნება ქრისტეფორე კოლუმბის მიერ ახალი მსოფლიოს აღმოჩენას. მასში გადმოცემულია არა ისტორიული მხარე ამ მოვლენისა, არამედ მხატვრის ინდივიდუალური ხედვა ამ საკითხისადმი. კოლუმბი გამოსახულია არა როგორც შუახნის მეზღვაური, არამედ როგორც კლასიკურ კვართში შემოსილი ყმაწვილი ბიჭუნა, რაც ახალგაზრდა კონტინენტის, ამერიკის, სიმბოლოდ აქცია მხატვარმა.

დალი იმ პერიოდში დაინტერესებული იყო კათოლიკური მისტიციზმით, ამიტომაც სიმბოლურად კოლუმბს ამერიკაში შეაქვს ჭეშმარიტი სარწმუნოება, ახალი მსოფლიოს კეთილდღებისთვისა და სიწმინდისთვის. 

გალა დალი არის მხატვრის ცოლი, რომელიც დალის მრავალ ნახატში ქალწულ მარიამს განასახიერებს. ამ ნამუშევარშიც სწორედ ის გამოიყენა ღვთისმშობლის ნატურად, რომელიც კოლუმბის მარჯვენა მხარესაა დახატული. ის გვევლინება წმინდანად და მიიჩნევა, რომ ამ ნახატის შესრულებისას ის იყო დალის მთავარი მუზა.

დალიმ საკუთარი თავი ნახატის ფონზე დაჩოქილი ბერის სახით გამოსახა, რომელსაც ხელში უჭირავს ჯვარცმა. დალის რწმენა კოლუმბის კატალონიური წარმოშობის შესახებ ნახატში გადმოცემულია კატალონიის დროშის სახით.

ნახატი შეიცავს ესპანელი მხატვრის დიეგო ველასკესის, რომელიც 300 წლით ადრე გარდაიცვალა, მაგრამ დალის ნახატებზე და მის ულვაშებზე დიდი გავლენა იქონია, ნამუშევრებზე სხვადასხვა ცნობას. დალი ნახატზე არსებულ ყველა ჯვარს მარჯვენა მხარეს ათავსებს და მათ შორის გამოსახავს ჯვარცმულ ქრისტეს. ეს კადრი ჰგავს ესპანელი მისტიკოსის სეინტ ჯონის ნახატს.

ნამუშევრის ქვედა ცენტრში, სანაპიროზე, კოლუმბიდან რამდენიმე ნაბიჯით წინ გამოსახულია დახორკლილი ყავისფერი სფერო, რომელსაც ბეჭდის ფორმა აქვს.

## ამაჟამინდელი სტატუსი
ნახატი დღესდღეობით განთავსებულია სალვადორ დალის მუზეუმში, რომელიც ფლორიდის ქალაქ სანქტ-პეტერბურგში მდებარეობს. ნამუშევარი რეინოლდ და ელეანორა მორსების პირადი კოლექციის ნაწილია.

## რესურსები ინტერნეტში
* *The Discovery of America by Christopher Columbus* at the Salvador Dalí Museum

## სქოლიო
კატეგორია:სალვადორ დალის ნახატები
კატეგორია:1959 წლის ნახატები
ანა ლეშჩინსკა

**ანა ლეშჩინსკა** (, ; დ. 25 მაისი, 1699 – გ. 20 ივნისი, 1717) — პოლონეთისა და ლიტვის მეფე სტანისლავ ლეშჩინსკისა და მისი ცოლის, დედოფალ კატარინა ოპალინსკას პირველი ქალიშვილი. საფრანგეთის დედოფალ მარია ლეშჩინსკას უფროსი და. გარდაიცვალა თვრამეტი წლის ასაკში პნევმონიით, დევნილობაში. 

## ბიოგრაფია 
ანა დაიბადა 1699 წლის 25 მაისს პოლონეთში. იგი იყო პოლონელი დიდგვაროვნის, სტანისლავ ლეშჩინსკისა და მისი ცოლის, კატარინა ოპალინსკას პირველი ქალიშვილი. 1703 წელს შეეძინა უმცროსი და უკანასკნელი და, მარია ლეშჩინსკა. 1704 წელს მამამისი პოლონეთისა და ლიტვის მეფედ იქნა არჩეული, რითაც იგი პრინცესა გახდა. მას სახელი დიდი ბებიის, ანა იაბლონოვსკას პატივსაცემად დაარქვეს. 

ანა და მისი უმცროსი და, პრინცესა მარია დედის მეთვალყურეობის ქვეშ ბრწყინვალე განათლებას იღებდნენ. როგორც ჩანს ქალიშვილებს შორის სტანისლავს განსაკუთრებულად ანა, ხოლო კატარინას კი მარია უყვარდა. 

1709 წელს სტანისლავი ტახტიდან ჩამოაგდეს და ოჯახთან ერთად შვედეთში გადასახლდა, სამი წლის შემდეგ კი საღვთო რომის იმპერიაში კერძოდ ცვაიბრიუკენში დასახლდა,  სადაც დიდხანს ცხოვრობდნენ. სწორედ აქ, 1717 წლის 20 ივნისს, 18 წლის ასაკში პნევმონიით გარდაიცვალა ანა ლეშჩინსკა. იგი სიკვდილის წინ საშინლად იტანჯებოდა, რის გამოც ტკივილის შესამსუბუქებლად მამამისის ბრძანებით ექიმებმა ანას სიკვდილი დააჩქარეს. 

მისმა გარდაცვალებამ ლეშჩინსკების ოჯახი გაანადგურა. მისი გარდაცვალება განსაკუთრებულად სტანისლავმა განიცადა. მოგვიანებით მისი და ცოლად საფრანგეთის მეფე ლუი XV–ს გაჰყვა, რომელთანაც ათი შვილი შეეძინა, მეორე ქალიშვილს კი დის ხსოვნის პატივსაცემად ანა დაარქვა. 

## ლიტერატურა 
* Edmund Cieślak, Stanisław Leszczyński, pp. 45-46, Zakład Narodowy im. Ossolińskich, Warsaw 1994.
* Sarah Coffin, Bodo Hofstetter Portrait Miniatures in Enamel : The Gilbert Collection, p. 87, Philip Wilson, London 2000.
* André Rossinot, Emmanuel Haymann, Stanislas, le roi philosophe, p. 93, Michel Lafon, Paris 2004.
* Bożena Krzywobłocka, Wielkopolskie damy (Great Polish Ladies), p. 123, Krajowa Agencja Wydawnicza, Poznan 1986.
* Żychliński, Teodor (1882). Złota księga szlachty polskiéj: Rocznik IVty (in Polish). Jarosław Leitgeber. p. 1. Retrieved 1 August 2018.

კატეგორია:დაბადებული 25 მაისი
კატეგორია:დაბადებული 1699
კატეგორია:გარდაცვლილი 20 ივნისი
კატეგორია:გარდაცვლილი 1717
ბაბურის ბაღები

**ბაბურის ბაღები** (პუშტუ باغ بابر&#x200E;&#x200E;, სპარს. باغ بابر; მეორენაირად — **ბაბურის ბაღი**) — პარკის კომპლექსი ავღანეთში, განთავსებულია ქალაქ ქაბულთან. ატარებს, მისივე მფლობელის, ბაბურის, დიდ მოგოლთა იმპერიის დამაარსებლის სახელს. ბაბური გატაცებული იყო ბაღების გაშენებით. ბაბურის ბაღები ქვეყნის ერთ-ერთი ღირსშესანიშნაობაა. გამოირჩევა დარგვის სიზუსტის გათვლით; წარსულში ამ ბაღში მრავალი უნიკალური მცენარე იზრდებოდა, რომელიც მანამდე ამ ტერიტორიაზე არ არსებობდა.

## გალერეა 

File:Kabul_Baghe_Babur_mosque.jpg|პატარა მეჩეთი შიგნით ბაღები
File:Men praying at Babur Gardens in 2010.jpg|
File:Babur’s Gardens.jpg|2010 წლის შემოდგომაზე
File:Kabul_Baghe_Babur.jpg|ზამთრის 2006

## რესურსები ინტერნეტში
*Mughals Exhibition, Kabul 2013 Flickr-ზე
*In pictures: Kabul's Moghul garden
*Historical photos of the garden of Babur

კატეგორია:მსოფლიო მემკვიდრეობის ძეგლები ავღანეთში
სამოდიური ენები

**სამოდიური ენები**, *სამოედური ენები* — ურალურ ენათა ოჯახის ენები. სამოდიურ ენებზე ლაპარაკობს 34 ათასზე მეტი კაცი. სამოდიურ ენებში შედის ენური, ნენური, ნგანასანური, სელკუპური და ამჟამად თურქულში (იაკუტურში) გათქვეფილი ენები (კამასინური, მოტორული, კარაგასული და სხვა).

სამოდიური ენები აგლოტინაციურია. მათი ფონეტიკური სტრუქტურა ძირითადად ერთნაირია: ხმოვანთა სისტემა განვითარებულია (15-25 ფონემა), სიტყვის დასაწყისში არ ხდება თანხმოვანთა შეჯგუფება. ფონეტიკური კანონზომიერებანი ერთი და იგივე ტიპისაა. გრამატიკული რიცხვი სამია: მხოლობითი, ორობითი და მრავლობითი. 4 ძირითადი (სახელობითი, ნათესაობითი, ბრალდებითი, მიცემითი) და 4 ლოკალური ბრუნვაა. ზმნაში გავრცელებულია ასპექტ-სახეობითი კატეგორია, რომელიც გამოხატავს მოქმედების ხანგრძლივობას, წამოწყებას, გამეორებას, ერთჯერობას. უღვლილება 3 ტიპისაა: სუბიექტური (გარდაუვალი), ობიექტური (გარდამავალი) და უკუქცევითი. სამოდიური ენები სინტაქსურადაც ძირითადად ერთნაირია. წინადადების წევრთა განლაგება მყარია: ქვემდებარე — დამატება — შემასმენელი. რთული წინადადებები სამოდიურ ენებში არ განვითარებულა. ბევრია თურქული, მონღოლური, რუსული ენებიდან ნასესხები ფორმები. დამწერლობა მარტო ნენურ ენას აქვს.

## ლიტერატურა
ზუზუ ბეჟაშვილი

**ზაზა (ზუზუ) ბეჟაშვილი** (დ. 1 ივნისი, 1976 — გ. 17 აგვისტო, 2018, თბილისი) ― ქართველი კინოსა და თეატრის მსახიობი.

## ბიოგრაფია
ზუზუ ბეჟაშვილი დაიბადა თბილისში 1976 წლის 1 ივნისს, ვერაზე. ბავშვობიდან სურდა მომღერალი გამოსულიყო, საესტრადო სასწავლებელშიც სწავლობდა, თუმცა მოგვიანებით სამსახიობოზე ჩააბარა. პირველი მნიშვნელოვანი როლი მიიღო 2009 წელს, როდესაც ფილმში „გოგონა სლაიდიდან“, მთავარ როლი შეასრულა.

2012 წელს მსახიობს კვიპროსის მეექვსე საერთაშორისო კინოფესტივალზე, მამაკაცის როლის საუკეთესო შესრულებისთვის, ფესტივალის მთავარი პრიზი გადაეცა ფილმისთვის „განყოფილება“, რომელიც აზერბაიჯანელი რეჟისორის, ილგარ საფატის დადგმულია.

ზუზუ ბეჟაშვილი 2012–2013 წლებში თამაშობდა პოპულარულ ქართულ სერიალში „ჩემი ცოლის დაქალები“, სადაც ფილმის ერთ-ერთი მთავარი პერსონაჟის, კატო კირვალიძის (ნინო გაჩეჩილაძე) პირველი ქმრის როლს ასრულებდა. როლმა მსახიობს პოპულარობა და ქართველი მაყურებლების სიყვარული მოუტანა.

2013 წელს ბეჟაშვილმა ერთ-ერთი მთავარი როლი შეასრულა უკრაინის, საქართველოს, სომხეთის და საფრანგეთის კინემატოგრაფისტთა ერთობლივი ფილმში „ფარაჯანოვი“.

2016 წელს ითამაშა ეპიზოდური როლი რეზო ესაძის ფილმში — „თვე, როგორც ერთი დღე“.

ზუზუ ბეჟაშვილი პირველად ოფიციალურად დაქორწინდა 2018 წელს, მისი რჩეული თამარ ორაგველიძე იყო, რომელიც ერთ-ერთ წვეულებაზე გაიცნო.

მსახიობმა უკანასკნელად ითამაშა ერეკლე ბადურაშვილის თურქულ-ქართულ ფილმში „ხიდი“, სადაც მას პარტნიორობას მსახიობები მურატ ილდირიმი, ნინი ბადურაშვილი, ზურა ყიფშიძე, ზურაბ ცინცქილაძე, ქრისტინე იმედაძე, გიორგი გურგულია და დათო დვალიშვილი უწევენ. ფილმი ორ სხვადასხვა ქვეყანაში დაბადებულ ძმაზე და საბჭოთა ტერორზე გვიამბობს, ბეჟაშვილმა სურათში „კაკებეშნიკის“ როლი შეასრულა, სურათი ეკრანებზე 2018 წლის ბოლოს გამოვა..

17 აგვისტოს, ზუზუ ბეჟაშვილი, თბილისში, დოლიძის ქუჩაზე მდებარე, ერთ-ერთი საცხოვრებელი სახლის ლიფტში, გარდაცვლელი იპოვეს. 21 აგვისტოს მსახიობი მუხათგვერდის სასაფლაოზე, მამის გვერდით დაკრძალეს..

## ფილმოგრაფია 
*2009: გოგონა სლაიდიდან (ზაზა)  რეჟ. გიორგი აგლაძე
*2010: „განყოფილება“  ( Sahä)  (გარიბი)  რეჟ. ილგარ საფატი
*2012–2013: ჩემი ცოლის დაქალები (სერიალი) (ნიკა)    რეჟისორები  	    გიორგი ლიფონავა,     თენგო მეგრელიშვილი,     მიშა მშვილდაძე,     ირაკლი საღინაძე
*2013: ჩემი ცოლის დაქალის ქორწილი (ფილმი)  (ნიკა) რეჟ. გიორგი ლოფონავა
*2013: „რაც ამ ქვეყნად სიყვარული მეფობს“ (ტელეფილმი) 
*2013: „ფარაჯანოვი“   (დოკუმენტური ფილმი) რეჟისორები ოლენა ფეტისოვა, სერჟ ავედიკიანი
*2018: „ხიდი“   ( Köprü)  (კაგებეშნიკი)   რეჟ. ერეკლე ბადურაშვილი

## ჯილდოები, პრემიები და პრიზები
*2012:    კვიპროსის მეექვსე საერთაშორისო კინოფესტივალზე,  „მამაკაცის როლის საუკეთესო შესრულებისთვის“, ფესტივალის მთავარი პრიზის     „ოქროს აფროდიტე“ მფლობელი გახლდათ.

## რესურსები ინტერნეტში 
* 
* 
* ზუზუ ბეჟაშვილი — КиноПоиск 

## სქოლიო 
კატეგორია:დაბადებული 1 ივნისი
კატეგორია:დაბადებული 1976
კატეგორია:გარდაცვლილი 17 აგვისტო
კატეგორია:გარდაცვლილი 2018
კატეგორია:ქართველი მსახიობები
ქეჩიქლი

სომხეთში მდებარე ქალაქის აღსანიშნავად, იხილეთ დიცმაირი

**ქეჩიქლი** () — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. 

## რესურსები ინტერნეტში
*

## სქოლიო
კატეგორია:ზანგილანის რაიონის სოფლები
საამირო

**საამირო** — მუსლიმანურ ქვეყნებში სახელმწიფო ან სამფლობელო, რომელსაც ამირა მეთაურობს. არაბთა სახალიფოში საამიროს გამგებელს ხალიფა ნიშნავდა ან ამტკიცებდა. შემდგომ საამიროს უწოდებდნენ, როგორც დამოუკიდებელ, ისე ვასალურ სახელმწიფოებს: ნაჯდი, შამარი, ასირი, ახლანდელი სახელმწიფო არაბთა გაერთიანებული საამიროები და სხვა. ამა თუ იმ სახელმწიფოსათვის საამიროს წოდება პირობითია და განისაზღვრება ტრადიციით. საქართველოში არსებობდა არაბთა მიერ შექმნილი ადმინისტრაციულ-პოლიტიკური ერთეული — თბილისის საამირო.

## ლიტერატურა
საამური ენები

**საამური ენები**, **საამების ენები**, *ლოპარული ენა* — ურალური ოჯახის, ფინურ-უნგრული ჯგუფის ენა. გავრცელებულია მურმანსკის ოლქში (1900-მდე კაცი), ფინეთში (2000-მდე), შვედეთსა (7000-მდე) და ნორვეგიაში (20 000-მდე). საამების ენებში გამოიყოფა დიალექტების 2 ჯგუფი: აღმოსავლური და დასავლური, რომელთა ლექსიკა და გრამატიკული კატეგორიები ძირითადად ერთნაირია. ლექსიკაში გვხვდება სამოდიური, შვედური, ნორვეგიული, რუსული და განსაკუთრებით ფინური ენებიდან ნასესხები სიტყვები. დამწერლობა აქვთ XIX საუკუნიდან.

## კლასიფიკაცია
* აღმოსავლეთსაამური ენები
** კონტინენტის
*** ინარი-საამური (300)
*** კემი-საამური (მკვდარი)
*** კოლტ-საამური (420)
*** აკკალა-საამური (მკვდარი)
*** კაინუ-საამური (მკვდარი)
**ნახევარკუნძულის
*** კილდინ-საამური (500)
*** ტერ-საამური (2–10)

* დასავლეთსაამური ენები
** სამხრეთ-დასავლური
*** სამხრეთსაამური (600)
**** Åsele dialect
**** Jämtland dialect
*** უმე-საამური (20)
** ჩრდილო-დასავლური
*** Northwestern proper
**** პიტე-საამური (20)
**** ლულე-საამური (1,000–2,000)
*** ჩრდილოსაამური (20,000)
**** Torne Sami
**** Finnmark Sami
**** Sea Sami

## ლიტერატურა
## სქოლიო
კატეგორია:საამების ენები
ბეინი

**ბეინი** () — სოფელი ინგუშეთის ჯეირახის რაიონის შემადგენლობაში. ბეინის სასოფლო დასახლების ადმინისტრაციული ცენტრი. 

ინგუშები „ბეინის“ უწოდებენ მოხევეებს.

სოფელი მდებარეობს რაიონის ცენტრ ჯეირახიდან ჩრდილო-აღმოსავლეთით. უახლოესი სოფლებია: სამხრეთით - არმხი, სამხრეთ-აღმოსავლეთით - ლიაჟგი, სამხრეთ-დასავლეთით - ჯეირახი. 

სოფელი გაუკაცრიელდა 1944 წელს ინგუშების დეპორტაციაასთან დაკავშირებით. 

სოფელში მდებარეობს დაწყებითი სკოლა.

## რესურსები ინტერნეტში
* Почтовые индексы и коды ОКАТО — село Бейни Джейрахского района Республики Ингушетия.

## სქოლიო
კატეგორია:ჯეირახის რაიონის სოფლები
ჰოლივუდის უცხოური პრესის ასოციაცია

**ჰოლივუდის უცხოური პრესის ასოციაცია** () — ჟურნალისტთა და ფოტოგრაფთა არაკომერციული ორგანიზაცია, რომელიც აშუქებს ამერიკის გასართობი ინდუსტირიის მოვლენებს უცხოური საინფორმაციო გამოცემებისთვის (გაზეთები,  ჟურნალები, ტელევიზია, რადიო). ასოციაცია აერთიანებს 90 წევრს 55 ქვეყნიდან. 

ორგანიზაცია დაარსდა 1943 წელს ლოს-ანჯელესში, უცხოელი ჟურნალისტების მიერ, რომლებსაც სურდათ, რომ აშშ-ის ბაზრის გარეთ კინოსიახლეების გავრცელების პროცესი ყოფილიყო უფრო ორგანიზებული. 1944 წლიდან სწორედ ჰოლივუდის უცხოური პრესის ასოციაცია ატარებს ოქროს გლობუსის ყოველწლიურ დაჯილდოებას ლოს-ანჯელესში, სადაც ავლენენ საუკეთესო კინოფილმებსა და ტელესერიალებს.

## რესურსები ინტერნეტში
* 
* 

## სქოლიო
კატეგორია:კინოკრიტიკოსთა ასოციაციები
კატეგორია:ჰოლივუდის ისტორია და კულტურა
კატეგორია:ოქროს გლობუსი
კატეგორია:არაკომერციული ორგანიზაციები
კატეგორია:1943 წელს დაარსებული ორგანიზაციები
კატეგორია:ორგანიზაციები ანბანის მიხედვით
ლიაჟგი

**ლიაჟგი** () — სოფელი ინგუშეთის ჯეირახის რაიონის შემადგენლობაში. ლიაჟგის სასოფლო დასახლების ადმინისტრაციული ცენტრი. 

სოფელი მდებარეობს რაიონის ცენტრ ჯეირახიდან სამხრეთ-აღმოსავლეთით, მდინარე არმხის ნაპირზე. უახლოესი სოფლებია: ჩრდილო-აღმოსავლეთით - გული, ჩრდილო-დასავლეთით - ბეინი, სამხრეთ-აღმოსავლეთით - ოლგეთი, აღმოსავლეთით - არმხი. 

სოფელში მდებარეობს დაწყებითი ზოგადსაგანმანათლებლო სკოლა.

## რესურსები ინტერნეტში
* Почтовые индексы и коды ОКАТО — село Бейни Джейрахского района Республики Ингушетия.

## სქოლიო
კატეგორია:ჯეირახის რაიონის სოფლები
The Kennedy/Marshall Company

**The Kennedy/Marshall Company (KM)** — ამერიკული კინომწარმოებელი კომპანია, დაფუძნებული ცოლ-ქმრის, კეთლინ კენედისა და ფრენკ მარშალის მიერ 1992 წელს, სანტა-მონიკაში, კალიფორნიის შტატში. კომპანიის ცნობილი ნამუშევრებია: „მეექვსე გრძნობა“, „ბორნის იდენტიფიკაცია“, „ნიშნები“, „მიუნხენი“, „ბორნის ულტიმატუმი“, „ბენჯამინ ბატონის უცნაური ისტორია“, „ლინკოლნი“, „იურული სამყარო: დაცემული სამეფო“ და სხვა მრავალი.

დღესდღეობით The Kennedy/Marshall Company-ს კონტრაქტი აქვს გაფორმებული შემდეგ კომპანიებთან: Paramount Pictures, Spyglass Entertainment, DreamWorks, Universal Pictures, 20th Century Fox, Warner Bros. Pictures და Walt Disney Motion Pictures Group. კენედი და მარშალი, სტივენ სპილბერგთან ერთად არიან კომპანია Amblin Entertainment-ის თანადამფუძნებლები.

## რესურსები ინტერნეტში
* 
* 

## სქოლიო
კატეგორია:The Kennedy/Marshall Company-ის ფილმები
კატეგორია:ამერიკული კინოკომპანიები
კატეგორია:1992 წელს დაარსებული ამერიკული კომპანიები
კატეგორია:1992 წელს დაარსებული კომპანიები
მოხისის ბრძოლა (1785)

**მოხისის ბრძოლა** — რუს-ქართველთა გაერთიანებული ლაშქრის ბრძოლა თურქებისა და ლეკების რაზმების წინააღმდეგ. 

ახალციხის ფაშა სულეიმანი მტრულად იყო განწყობილი ერეკლე მეორესადმი და ადანაშაულებდა მას, რომ იგი იჭრებოდა თურქულ სამფლობელოებში, გაჰყავდა მოსახლეობა ქართლში და ამ გზით რამდენი ასეული გლეხი თავის სამეფოში გადაასახლა. ამის გამო სულეიმან-ფაშა ახალციხეში თავშესაფარს აძლევდა ლეკებს და პერიოდულად მოუწოდებდა მათ ქართლ-კახეთზე გასალაშქრად.  1785 წლის აპრილში ოთხი ათასამდე ლეკი და თურქი მეომარი ბორჯომის ხეობიდან ქართლ-კახეთის სამეფოში შეიჭრა. მათ გზად ააოხრეს სამი ქართული სოფელი და 600 ადამიანი ტყვედ აიყვანეს. ერეკლე მეორემ დახმარებისთვის მიმართა სურამში მყოფ მაიორ სენებერგს, რომელიც 200 ეგერთან და ბელარუსიის პოლკის ნაწილთან საბრძოლველად გაემგზავრა. ყველაზე დიდი შეტაკება მოწინააღმდეგებს შორის მოხდა 16 აპრილს სოფელ მოხისთან, სურამიდან შვიდი ვერსის დაშორებით, მტკვრის მარცხენა სანაპიროზე. ბრძოლა რუს-ქართველთა შენაერთების გამარჯვებით დამთავრდა. 1300 ლეკი ბრძოლის ველზე დაიღუპა, ასობით გვამი მტკვარმა თბილისში ჩაიტანა. 200 თურქი ტყვედ ჩავარდა. შემდეგ თვეს ლეკებმა კვლავ მოაწყვეს მარბიელი ლაშქრობა ქართლში, თუმცა 28 მაისს რუს-ქართველთა ჯარმა კვლავ დაამარცხა მტერი.

## სქოლიო
*აკადემიკოსი ნიკოლოზ დუბროვინი საქართველოს მდგომარეობის შესახებ 1784-85 წლებში
*ფრონის ხეობის ისტორიის ფრაგმენტები 

კატეგორია:საქართველოს ბრძოლები
კატეგორია:XVIII საუკუნის ბრძოლები
კატეგორია:1785 წლის ბრძოლები
არმხი (სოფელი)

**არმხი** () — სოფელი ინგუშეთის ჯეირახის რაიონის შემადგენლობაში. შედის ჯეირახის სასოფლო დასახლებაში. განვითარებულია ტურსტული ცენტრი, სოფლის ახლოს მდებარეობს ყველა სეზონის კურორტი არმხი.

სოფელი მდებარეობს მდინარე არმხის მარცხენა ნაპირზე. უახლოესი სოფლებია: ჩრდილოეთით - ბეინი, დასავლეთით - ჯეირახი, აღმოსავლეთით ლიაჟგი.

## რესურსები ინტერნეტში
* Коды ОКАТО — село Армхи Джейрахского района
* Курорт Армхи

## სქოლიო
კატეგორია:ჯეირახის რაიონის სოფლები
არმხი

ტოპონიმი არმხი შეიძლება აღნიშნავდეს:

* არმხი — მდინარე ინგუშეთში;
* არმხი — სოფელი ინგუშეთში;
* არმხი  — მდინარე ყაზბეგის მუნიციპალიტეტში.
Н’

**Н’**, **н’** — გაფართოებული კირილური დამწერლობის ასო.

## დამატებითი ინფორმაცია
აღნიშნული ასო გამოიყენება შემდეგ ენებში:

## კოდების ცხრილი 
„Н’“ უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
შოანი

**შოანი** () — აული ინგუშეთის ჯეირახის რაიონის შემადგენლობაში. შედის ოლგეთის სასოფლო დასახლებაში.  მდებარეობს საქართველოს საზღვართან.

სოფელში მდებარეობს მთა შანი, ინგუშეთის უმაღლესი მწვერვალი (4451 მ). აულთან მიედინება მდინარე შონდონი.

სოფელი გაუკაცრიელდა ჩეჩნებისა და ინგუშების დეპორტაციის პერიოდში 1944 წელს.

## რესურსები ინტერნეტში
* Коды ОКАТО — село Армхи Джейрахского района
* Курорт Армхи

## სქოლიო
კატეგორია:ჯეირახის რაიონის სოფლები
ნენური ენა

**ნენური ენა** () — ურალური ოჯახის, სამოდიური ენების ჯგუფის ენა. გავრცელებულია კოლის ნახევარკუნძულზე, ენისეის მარჯვენა სანაპიროზე. ნენურ ენაზე ლაპარაკობს 24 ათ. მეტი კაცი (1970). გამოიყოფა ორი კილო ტუნდრისა და ტყის, რომლებიც ერთმანეთისაგან უპირატესად ფონეტიკურად განსხვავდებიან. მორფოლოგიური მნიშვნელობის გამოხატვის ძირითადი ხერხია სუფიქსური აგლუტინაცია. ნენურ ენაში 3 რიცხვია: მხოლობითი, ორობითი და მრავლობითი. ზმნას მოეპოვება სახეობითი მიმართულობისა და კილოს, სუბიექტურ-ობიექტური და სუბიექტურ-უობიექტო უღვლილების ფორმები. წინადადებაში დამოკიდებული წევრები მთავარი წევრების წინ დგას.

## დამწერლობა
ნენური ენის დამწერლობა შეიქმნა 1932 წელს ლათინური გრაფიკის საფუძველზე. 1937 წლიდან ემყარება რუსულ გრაფიკას და მოიცავს 34 ასო–ნიშანს (გრაფემას).

## ლიტერატურა
აკი-იურტი

**აკი-იურტი** () — სოფელი ინგუშეთის მალგობეკის რაიონის შემადგენლობაში. ქმნის ამავე სახელწოდების სასოფლო დასახლებას, არის ამ დასახლების ადმინისტრაციული ცენტრი და ერთადერთი დასახლებული პუნქტი. 

სოფელი მდებარეობს ნაზრანიდან ჩრდილოეთით 30 კილომეტრში, თერგის ქედის მთისწინეთზე. უახლოესი სოფლებია: აღმოსავლეთით - კომაროვო (ჩეჩნეთი), დასავლეთით - ვოზნესენსკაია, ხოლო სამხრეთ-დასავლეთით სოფელი - ნოვი-რედანტი.

## ეთნიკური შემადგენლობა 
* ჩეჩნები — 1 075 ად. (93,8 %) 
* ინგუშები — 68 ად. (5,9 %)  
* სხვა — 4 ად. (0,3 %)

## რესურსები ინტერნეტში
* РЕСПУБЛИКА ИНГУШЕТИЯ. Документы: Указ Президента РИ «О главе администрации села Аки-Юрт Малгобекского района Республики Ингушетия» 

## სქოლიო
კატეგორია:მალგობეკის რაიონის სოფლები
DICE Los Angeles

**DICE Los Angeles** (ადრე **DreamWorks Interactive L.L.C.**, **EA Los Angeles** და **Danger Close Games**) — ამერიკული ვიდეო თამაშების დეველოპერი კომპანია და EA DICE-ის დივიზია. კომპანია დაარსდა 1995 წლის აპრილში, როგორც DreamWorks-სა და Microsoft-ის ერთობლივი საწარმო, სახელწოდებით DreamWorks Interactive. 2000 წლის 24 თებერვალს შეიძინა Electronic Arts-მა. ამავე წელს შეეცვალა სახელი EA Los Angeles-ით. 2010 წელს ხელმეორედ შეეცვალა სახელი და დაერქვა Danger Close Games. 2013 წელს გადაიქცა EA DICE-ის დივიზიათ და მიიღო სახელწოდება DICE Los Angeles. კომპანია ძირითადად ცნობილია „Medal of Honor“-ისა და „Command & Conquer“-ის სერიების შექმნით.

## ვიდეო თამაშები
## რესურსები ინტერნეტში
* 

## სქოლიო
კატეგორია:DreamWorks
კატეგორია:Electronic Arts
კატეგორია:1995 წელს დაარსებული გასართობი კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
ბრიტანეთ-ზანზიბარის ომი

**ბრიტანეთ-ზანზიბარის ომი** — შეიარაღებული კონფლიქტი ბრიტანეთის იმპერიასა და ზანზიბარის სასულთნოს შორის, რომელიც წარიმართა 1896 წლის 27 აგვისტოს 38 წუთის განმავლობაში. გინესის რეკორდების წიგნში შეტანილია როგორც ყველაზე ხანმოკლე ომი.

1896 წლის 25 აგვისტოს გარდაიცვალა ზანზიბარის სულთანი ჰამად იბნ თუვაინი, რომელიც აქტიურად თანამშრომლობდა ბრიტანეთის კოლონიურ ადმინისტრაციასთან. ამ დროს ტახტი დაიკავა და თავი სულთანად გამოაცხადა ჰალიდ იბნ ბარგაშიმ, თუვაინის ბიძაშვილმა, რომელსაც ჰქონდა გერმანიის იმპერიის მხარდაჭერა. ბრიტანეთი ამჯობინებდა ზანზიბარის ტახტზე ასულიყო ჰამუდ ბინ მუჰამედი, რომელიც ასევე იბნ თუვაინის ბიძაშვილი იყო. 1890 წელს ზანზიბარსა და ბრიტანეთს შორის გაფორმებული ხელშეკრულების თანახმად, ზანზიბარი ბრიტანეთის პროტექტორატის ქვეშ ექცეოდა და ზანზიბარის სულთანი ბრიტანეთს უნდა დაემტკიცა ტახტზე. ამის გამო ბრიტანეთმა ულტიმატუმი გამოუცხადა იბნ ბარგაშის, რომ იგი ტახტიდან გადამდგარიყო.  გერმანიის იმპერიის მხარდაჭერით შეგულიანებულმა ბარგაშიმ უარი განუცხადა ბრიტანეთს ულტიმატუმის შესრულებაზე, რასაც მოჰყვა ბრიტანეთის ინტერვენცია ზანზიბარში. მეომრებმა ნავებიდან მიიტანეს იერიში სულთნის სასახლეზე, რის გამოც ბარგაში იძულებული გახდა თავი შეეფარა გერმანიის საკონსულოსთვის და შემდეგ აღმოსავლეთ აფრიკაში გერმანიის სამფლობელოში გადასულიყო. ოპერაცია 38 წუთი გრძელდებოდა. ზანზიბარის ტახტზე ჰამუდ იბნ მუჰამადი ავიდა.

## ლიტერატურა
*.
* .

## რესურსები ინტერნეტში
## სქოლიო
კატეგორია:1896 წლის კონფლიქტები
კატეგორია:ტანზანიის ომები
კატეგორია:გაერთიანებული სამეფოს ომები
კატეგორია:XIX საუკუნის ომები
ნგუენები

**ნგუენები** — მმართველი ფეოდალური გვარი 1558-1802 წლებში ახლანდელი ცენტრალური და სამხრეთ ვიეტნამის ტერიტორიაზე, 1802-1945 წლებში მთელი ვიეტნამის (1884-1945 წლებში პროტექტორი საფრანგეთი) იმპერატორთა დინასტია. ტეიშონთა აჯანყების დროს, XVIII საუკუნის ბოლო მესამედში, ნგუენის ხელისუფლება გაუქმდა. 1802 წელს იგი აღადგინა ნგუენ ანმა (ზია ლონგი), რომელმაც გაიმარჯვა ტეიშონეზე და გააერთიანა მთელი ვიეტნამი. 1860-იან წლებში ნგუენის ტერიტორიის ნაწილი დაიპყრეს ფრანგებმა (სამხრეთ ვიეტნამი). 1884 წელს ნგუენები დამარცხდნენ ფრანგებთან ომში და აღიარეს საფრანგეთის პროტექტორატი. 1945 წელს ნგუენების დინასტიას ბოლო მოუღო ვიეტნამის აგვისტოს რევოლუციამ.

## ლიტერატურა
კატეგორია:ვიეტნამის ფეოდალური საგვარეულოები
კატეგორია:ომებსშორისი პერიოდის ყოფილი სახელმწიფოები
ჩიკაგოს კინოკრიტიკოსთა ასოციაცია

**ჩიკაგოს კინოკრიტიკოსთა ასოციაცია** (, აბრევიატურა **CFCA**) — ამერიკული კინოკრიტიკოსთა არაკომერციული ორგანიზაცია, რომლის ინტერესსაც წარმოადგენს მიმდინარე კინომოვლენების მიმოხილვა და რეცენზია. შტაბ-ბინა მდებარეობს ჩიკაგოში, ილინოისის შტატში.

ჩიკაგოს კინოკრიტიკოსთა პირველი დაჯილდოების წარმატების შემდეგ, კინოკრიტიკოსების სიუ კინერისა და შერონ ლემერის მიერ 1990 წელს დაარსდა ჩიკაგოს კინოკრიტიკოსთა ასოციცაცია. ასოციაცია მოიცავს 60 წევრს, რომელთა შორის არის ისეთი ინტერნეტ და ბეჭვდითი გამოცემები როგორებიცაა „Ain't It Cool News“, „The A.V. Club“, „Chicago Sun-Times“, „Daily Herald“, „Consequence of Sound“, „Paste“ და eFilmCritic.com.

1989 წლიდან CFCA გასცემს ყოველწლიურ ჯილდოს, რომელიც ავლენს საუკეთესო ფილმებს სხვადასხვა კატეგორიაში. 2013 წლიდან ასოციაცია ყოველწლიურად ატარებს ჩიკაგოს კინოკრიტიკოსთა ფესტივალს, რომლის მიზანია ფართო აუდიტორიას გააცნოს რიგი მოკლე და სრულმეტრაჟიანი ფილმები. პირველი ფესტივალი ჩატარდა როუზმონტში, ილინოისში 2013 წლის 12 აპრილს.

## არსებული კატეგორიები
ჩიკაგოს კინოკრიტიკოსთა დაჯილდოება ყოველწლიურად ტარდება 1988 წლიდან:

* საუკეთესო მსახიობი კაცი
* საუკეთესო მსახიობი ქალი
* საუკეთესო ადაპტირებული სცენარი (2006–)
* საუკეთესო ანიმაციური ფილმი (2007–)
* საუკეთესო მხატვრული გაფორმება (2012–)
* საუკეთესო ოპერატურა (1990–93, 1995–)
* საუკეთესო რეჟისორი
* საუკეთესო დოკუმენტური ფილმი (2001–)
* საუკეთესო მონტაჟი (2012–)
* საუკეთესო ფილმი
* საუკეთესო უცხოენოვანი ფილმი
* საუკეთესო ორიგინალური მუსიკა (1993–)
* საუკეთესო ორიგინალური სცენარი (2006–)
* საუკეთესო მსახიობი კაცი მეორეხარისხოვან როლში
* საუკეთესო მსახიობი ქალი მეორეხარისხოვან როლში
* ყველაზე დამაიმედებელი კინორეჟისორი (2001–)
* ყველაზე დამაიმედებელი შემსრულებელი (2001–)

## რესურსები ინტერნეტში
* 
* ჩიკაგოს კინოკრიტიკოსთა ასოციაციის დაჯილდოება — IMDb

## სქოლიო
კატეგორია:ჩიკაგოს კინოკრიტიკოსთა ასოციაციის დაჯილდოება
კატეგორია:ამერიკის კინოკრიტიკოსთა ასოციაციები
კატეგორია:ჩიკაგოს კულტურა
კატეგორია:1990 წელს დაარსებული ორგანიზაციები
კატეგორია:არაკომერციული ორგანიზაციები
ადგილზე დათვალიერება

**ადგილზე დათვალიერება** — სამოქალაქო პროცესში, სასამართლოს მიერ ნივთიერი ან წერილობითი მტკიცებულების გაცნობა უშუალოდ ადგილზე, როდესაც მათი სასამართლოში წარდგენა შეუძლებელი ან მეტად ძნელია (მაგალითად, თუ ეს არის საცხოვრებელი ბინა, რომლის გაყოფას მოითხოვენ მხარეები, დაზგა, რომელზეც მუშა დაშავდა, დიდძალი საბუხჰალტრო დავთრები და მისთ.). ადგილზე დათვალიერებაში მონაწილეობს სასამართლოს მთელი შემადგენლობა. საქმის მონაწილე პირებსა და მათ წარმომადგენლებს აცნობებენ დათვალიერების დროსა და ადგილს. ადგილზე დათვალიერების შედეგი აისახება ოქმში, რომელსაც დათვალიერების ყველა მონაწილე აწერს ხელს. ოქმს დაერთვის ადგილზე შედგენილი ან შემოწმებული საბუთები; გვგმა, ნახაზი, სურათი და სხვ. 

## ლიტერატურა
კატეგორია:სამოქალაქო პროცესი
ხუან ანტონიო ბაიონა

**ხუან ანტონიო გარსია ბაიონა** (; 9 მაისი, 1975) — ესპანელი კინორეჟისორი. მისი ყველაზე ცნობილი ნამუშევრებია  „თავშესაფარი“ (2007), „შეუძლებელი“ (2012), „მონსტრი გიხმობს“ და „იურული სამყარო: დაცემული სამეფო“ (2018). იგი აგრეთვე არის სატელევიზიო რეკლამებისა და მუსიკალური ვიდეოების რეჟისორი.

ბაიონა დაიბადა 1975 წლის 9 მაისს ბარსელონაში, ესპანეთში. თავდაპირველად დაკავებული იყო რეკლამებისა და მუსიკალური კლიპების რეჟისორობით. 1999 წელს გადაიღო მოკლემეტრაჟიანი ფილმი „ჩემი არდადეგები“. 2006 წელს გადაიღო მისი პირველი სრულმეტრაჟიანი ფილმი „თავშესაფარი“, რომლის პროდიუსერი გილერმო დელ ტორო იყო.

მიღებული აქვს რამდენიმე ჯილდო, მათ შორის სამჯერ გოიას და ერთხელ გაუდის ჯილდო.

## ფილმოგრაფია
* „ჩემი არდადეგები“ (1999, მოკლემეტრაჟიანი)
* „ადამიანი ღრუბელი“ (2002, მოკლემეტრაჟიანი)
* „თავშესაფარი“ (2007)
* „შეუძლებელი“ (2012)
* „მონსტრი გიხმობს“ (2016)
* „იურული სამყარო: დაცემული სამეფო“ (2018)

## რესურსები ინტერნეტში
*
*
*ხუან ანტონიო ბაიონა — Rotten Tomatoes

## სქოლიო
კატეგორია:დაბადებული 1975
კატეგორია:დაბადებული 9 მაისი
კატეგორია:ესპანელი კინორეჟისორები
კატეგორია:საშინელებათა ფილმების რეჟისორები
კატეგორია:ცოცხალი ადამიანები
ვარსკვლავების ადგილობრივი სისტემა

**ვარსკვლავების ადგილობრივი სისტემა** — ჩვენს გალაქტიკაში მზის სისტემის მახლობლად განლაგებული ზოგიერთი ტიპის დიდი მნათობის ვარსკვლავისაგან შემდგარი შეჯგუფება. მანძილი მზიდან შეჯგუფების ცენტრამდე დაახლ. 100 პარსეკი. ვარაუდობენ, რომ სისტემას აქვს საკუთარი ბრუნვა და მისი კუთხური სიჩქარე 2-3-ჯერ აღემატება გალაქტიკის ბრუნვის სიჩქარეს. სინათლის ვარსკვლავთშორისი შთანთქმის თვალსაზრისით ადგილობრივი სისტემა დაწვრილებით გამოიკვლიეს აბასთუმნის ასტროფიზიკურ ობსერვატორიაში მ. ვაშაკიძემ, ჯ. ხავთასმა, ე. ხარაძემ, ა. ჭუაძემ.

## ლიტერატურა
კატეგორია:ასტრონომია
ადგილობრივი ჯიში (სასოფლო-სამეურნეო ცხოველი)

**ადგილობრივი ჯიში სასოფლო-სამეურნეო ცხოველისა** — რომელიმე ქვეყნის ან კუთხის ადგილობრივი წარმოშობის ხალასად მოშენებული სასოფლო-სამეურნეო ცხოველი, რომელსაც სხვა ჯიშს არ უჯვარებენ. კარგად არის შეგუებული ადგილობრივ ჰავასა და სამეურნეო პირობებს და გამოირჩევა ზოგიერთი თავისებურებით. საქართველოში ადგილობრივი ჯიშიდან აღსანიშნავია იმერული ცხვარი, თუშური ცხვარი, თუშური ცხენი, ხევსურული ძროხა, კახური ღორი, მთის რუხი ქართული ფუტკარი, მეგრული ძროხა, მეგრული თხა. 

## ლიტერატურა
კატეგორია:სასოფლო-სამეურნეო ცხოველის ადგილობრივი ჯიშები
ადგილობრივი ჯიში (სასოფლო-სამეურნეო კულტურა)

**ადგილობრივი ჯიშები სასოფლო-სამეურნეო კულტურისა** — „ხალხური სელექციით“ შექმნილი, უკეთესი სამეურნეო ან სხვა სასარგებლო თვისებების გამო საგანგებოდ დაცული ან შემონახული მცენარეები. ადგილობრივი ჯიში ბიოლოგიურად კარგად არის შეგუებული თავისი ჩამოყალიბებისა და გავრცელების ზონის ბუნებრივ პირობებს და მყარი მოსავლიანობით ხასიათდება, მაგრამ თანდათან ადგილს უთმობს უხვმოსავლიან სელექციურ ჯიშებს. საქართველო გამოირჩევა ვაზის, ხილ-ბოსტნეულის ადბილობრივი ჯიშებისა და მინდვრის კულტურების მრავალფეროვნებით, რაც იმაზე მეტყველებს, რომ „ხალხური სელექცია“ ჩვენში ოდითვე მაღალ დონეზე მდგარა. ქართული მევენახეობა ძირითადად ადგილობრივ ჯიშებზეა დაფუძნებული (რქაწითელი, საფერავი, ჩინური, ცოლიკოური და სხვ.). ქართული ხორბლის ადბილობრივი ჯიშის მდიდარი ასორტიმენტი, როგორც სასელექციო მასალა, მსოფლიო მნიშვნელობისაა (მახა, დოლის პური, ზანდური, დიკა და სხვ.). დასავლეთ საქართველოში სიმინდის ადბილობრივი ჯიშის ნახევარკბილა ფორმები დღემდე შეუცვლელია.

## ლიტერატურა
კატეგორია:სასოფლო-სამეურნეო კულტურის ადგილობრივი ჯიშები
მაიკლ ჯაკინო

**მაიკლ ჯაკინო** ( (); დ. 10 ოქტომბერი, 1967) — ამერიკელი კომპოზიტორი. ოსკარის ლაუერეატი, რომელსაც შექმნილი აქვს მუსიკა უამრავი ფილმის, ტელესერიალისა თუ ვიდეო თამაშისთვის. 

ჯაკინო დაიბადა 1967 წელს რივერსაიდ-ტაუნშიპში, ნიუ-ჯერსის შტატში, იტალიური წარმოშობის ოჯახში. თავდაპირველად იგი დაკავებული იყო ვიდეო თამაშების საუნდტრეკების შექმნით, თუმცა მოგვიანებით მოიცვა სატელევიზიო პროექტები და კინოფილმები. იგი არის იტალიისა და აშშ-ის მოქალაქე.

ჯაკინოს მიღებული აქვს ემი, BAFTA, ოქროს გლობუსი, Game Developers Choice Awards, და რამდენიმე გრემი, ისევე როგორც ოსკარის ჯილდო ფილმისთვის „მფრინავი სახლი“.

## რესურსები ინტერნეტში
* 
* მაიკლ ჯაკინოს ფანსაიტი
* 
* 

## სქოლიო
კატეგორია:დაბადებული 10 ოქტომბერი
კატეგორია:დაბადებული 1967
კატეგორია:ამერიკელი კინოკომპოზიტორები
კატეგორია:ამერიკელი ტელეკომპოზიტორები
კატეგორია:ვიდეო თამაშების კომპოზიტორები
კატეგორია:ცოცხალი ადამიანები
მელიქლი (ზანგილანი)

**მელიქლი** () — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. 

## სქოლიო
კატეგორია:ზანგილანის რაიონის სოფლები
იურული სამყარო: დაცემული სამეფო

**„იურული სამყარო: დაცემული სამეფო“** () — 2018 წლის ამერიკული სამეცნიერო ფანტასტიკური ფილმი და „იურული სამყაროს“ პირდაპირი გაგრძელება, „იურული პარკის“ სერიის რიგით მეხუთე ფილმი და მეორე ფილმი „იურული სამყაროს“ ტრილოგიიდან. ფილმის რეჟისორია ხუან ანტონიო ბაიონა, სცენარისტები არიან დერეკ კონოლი და კოლინ ტრევოროუ, პროდიუსერები — ფრენკ მარშალი, პატრიკ კროული და ბელენ ატიენსა. მუსიკა ეკუთვნის მაიკლ ჯაკინოს.

მოქმედება მიმდინარეობს ცენტრალური ამერიკის კუნძულ ისლა-ნუბლარზე — კოსტა-რიკის წყნარ ოკეანული სანაპირო. სიუჟეტის ცენტრში არიან ოუენ გრედი და კლერ დირინგი, რომელთა მიზანია კუნძულზე დარჩენილი დინოზავრების გადარჩენა ამოფრქვეული ვულკანისაგან.

ფილმში წინა სერიებიდან დაბრუნდნენ მსახიობები: კრის პრეტი, ბრაის დალას ჰაუარდი, ბრედლი დერილ ვონგი და ჯეფ გოლდბლუმი, ხოლო ახალი მსახიობების სახით შემოუერთდნენ რეიფ სპოლი, ჯასტის სმითი, დანიელა პინედა, ჯეიმზ კრომველი, ტობი ჯოუნსი, ტედ ლევინი, ჯერალდინ ჩაპლინი.

ფილმის გადაღებები მიმდინარეობდა 2017 წლის თებერვლიდან ივლისამდე გაერთიანებულ სამეფოსა და ჰავაიში. მწარმოებელი და დისტრიბუტორია კომპანია Universal Pictures. ფილმის პრემიერა გაიმართა მადრიდში 2018 წლის 21 მაისს, აშშ-ში 22 ივნისს, მსოფლიოს მასშტაბით კი გამოვიდა იმავე წლის ივნისის თვეში. ფილმის შემოსავალმა 1.3 მილიარდ აშშ დოლარს გადააჭარბა და ინოვაციების ნაკლებობის გამო. საერთო განხილვების საიტ Rotten Tomatoes-ზე ფილმის საერთო რეიტინგია 49% (334 მიმოხილვაზე დაყრდნობით).

2018 წლის 4 სექტემბერს ფილმი გამოვიდა Blu-ray, DVD და Blu-ray 3D ფორმატებში. 18 სექტემბერს დაგეგმილია ფილმის 4K Blu-ray ფორმატში გამოცემა. 2021 წლის 11 ივნისს იგეგმება სერიის მეექვსე ნაწილის გამოშვება, რომლის სავარაუდო სახელწოდება იქნება „იურული სამყარო 3“.

## რესურსები ინტერნეტში
* 
* Dinosaur Protection Group-ის საიტი
* 

* 
* 
* 
* 

## სქოლიო
კატეგორია:2018 წლის ფილმები
კატეგორია:ინგლისურენოვანი ფილმები
კატეგორია:2010-იანი წლების სათავგადასავლო ფილმები
კატეგორია:2018 წლის 3D ფილმები‎
კატეგორია:ამერიკული ფილმები
კატეგორია:ამერიკული სათავგადასავლო ფილმები
კატეგორია:ამერიკული ფილმი-კატასტროფები
კატეგორია:ამერიკული სამეცნიერო ფანტასტიკური ფილმები
კატეგორია:Amblin Entertainment-ის ფილმები
კატეგორია:ბიოლოგიური იარაღები მასობრივ კულტურაში
კატეგორია:ფილმები დინოზავრების შესახებ
კატეგორია:ფილმები კლონირების შესახებ
კატეგორია:მაიკლ კრაიტონის ნამუშევრებზე დაფუძნებული ფილმები
კატეგორია:ხუან ანტონიო ბაიონას ფილმები
კატეგორია:ფილმები იურულ პარკზე
კატეგორია:სამეცნიერო ფანტასტიკური სათავგადასავლო ფილმები
კატეგორია:Universal Pictures-ის ფილმები
ოსკარ ფაურა

**ოსკარ ფაურა** (; დ. 1975, ბარსელონა, ესპანეთი) — ესპანელი კინოოპერატორი, რომელიც ცნობილია ფილმებით: „თავშესაფარი“, „იმიტაციის თამაში“ და „იურული სამყარო: დაცემული სამეფო“. 

## ბიოგრაფია
ოსკარ ფაურა დაიბადა 1975 წელს ბარსელონაში. 1999 წლიდან კინოოპერატორია. მას წარმატება მოუტანა 2007 წლის საშინელებათა ფილმმა  „თავშესაფარი“, (რეჟისორი ხუან ანტონიო ბაიონა), რისთვისაც ნომინირებული იქნა ევროპის კინემატოგრაფიული ჯილდოზე საუკეთესო ოპერატორის კატეგორიაში. 2015 წელს ფილმისთვის „იმიტაციის თამაში“ მიიღო ამერიკის კინოოპერატორთა საზოგადოების ჯილდოს ნომინაცია. 2016 წელს გადაეცა „გოიას ჯილდო საუკეთესო ოპერატურისთვის.

## რჩეული ფილმოგრაფია
* 2007 — „თავშესაფარი“
* 2009 — „ძალიან ესპანური კინო
* 2010 — „ჯულიას თვალები
* 2012 — „სხეული“
* 2012 — „შეუძლებელი“
* 2014 — „იმიტაციის თამაში“
* 2016 — „მონსტრი გიხმობს“
* 2018 — „იურული სამყარო: დაცემული სამეფო“

## რესურსები ინტერნეტში
* 

## სქოლიო
კატეგორია:ესპანელი კინოოპერატორები
კატეგორია:დაბადებული 1975
კატეგორია:ცოცხალი ადამიანები
ადგილობრივი ჯიში

**ადგილობრივი ჯიში** შეიძლება აღნიშავდეს ერთ-ერთს:

*ადგილობრივი ჯიში —  სასოფლო-სამეურნეო ცხოველის ადგილობრივი ჯიში;
*ადგილობრივი ჯიში —  სასოფლო-სამეურნეო კულტურის ადგილობრივი ჯიში.
სიჰინი

**სიჰინი** (, Siheung-si) — ქალაქი კიონგიდოს პროვინციაში, სამხრეთი კორეა.

## გეოგრაფია
სიჰინი პატარა ქალაქია, რომელიც ინჩხონსა და სეულს შორის მდებარეობს. მას ასევე ესაზღვრება ანსანი, ჰვასონი, პუჩჰონი, ანიანი და კვანმიონი. მას აქვს გასასვლელი ყვითელ ზღვაზე.

## რესურსები ინტერნეტში
* ქალაქის ოფიციალური საიტი 

კატეგორია:კიონგიდოს პროვინციის ქალაქები
კატეგორია:სამხრეთ კორეის ქალაქები